ET Euroopa Liidu Teataja C 261/7

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase muutmistaotluse avaldamine

(2016/C 261/07)

Käesoleva dokumendi avaldamine annab õiguse esitada vastuväiteid vastavalt Euroopa Parlamendi ja nõukogu määruse (EL) nr 1151/2012 (1) artiklile 51.

KAITSTUD PÄRITOLUNIMETUSE/KAITSTUD GEOGRAAFILISE TÄHISE TOOTESPETSIFIKAADI OLULISE MUUDATUSE HEAKSKIITMISE TAOTLUS

Muudatuse heakskiitmise taotlus kooskõlas määruse (EL) nr 1151/2012 artikli 53 lõike 2 esimese lõiguga

„POMMES ET POIRES DE SAVOIE”/„POMMES DE SAVOIE”/„POIRES DE SAVOIE”

ELi nr: FR-PGI-0117-01376 – 24.9.2015

KPN ( ) KGT ( X )

1. Taotlejate rühm ja õigustatud huvi

Ühendus „Syndicat Fruits des Savoie” Maison de l’Agriculture 52 avenue des Îles 74994 Annecy Cedex 9 PRANTSUSMAA Tel: (+33) (0)4 79 33 83 17 Faks: (+33) (0)4 79 33 92 53 E-post: syndicatfruitsdessavoie@haute-savoie.chambagri.fr

Ühendusse kuuluvad puuviljakasvatajad, tootjad-transportijad, tootjad-ladustajad ja tarnimiskeskused. Ühendus on seega õigustatud taotlema spetsifikaadi muutmist.

2. Liikmesriik või kolmas riik

Prantsusmaa

3. Tootespetsifikaadi osa, mida muutmine hõlmab:

— ☒ Toote nimetus — ☒ Toote kirjeldus — ☒ Geograafiline piirkond — ☒ Päritolutõend — ☒ Tootmismeetod — ☐ Seos piirkonnaga — ☒ Märgistus — ☒ Muu: taotlejate rühma nimetus ja aadress, kontrolliasutus.

4. Muudatus(t)e liik

— ☒ Registreeritud KPNi või KGT tootespetsifikaadi muudatus, mis on määruse (EL) nr 1151/2012 artikli 53 lõike 2 kolmanda lõigu kohaselt oluline — ☐ Sellise registreeritud KPNi või KGT tootespetsifikaadi muudatus, mille koonddokumenti (või sellega võrdväärset) ei ole avaldatud ja mida ei käsitleta määruse (EL) nr 1151/2012 artikli 53 lõike 2 kolmanda lõigu kohaselt väikese muudatusena

5. Muudatus(ed)

Taotlejate rühm soovib ajakohastada tootespetsifikaati ja võtta arvesse mitut geograafilises piirkonnas levinud tava, mis tugevdavad kaitstud geograafilise tähise seost asjaomase territooriumiga.

5.1. Toote nimetus

Praegusele nimetusele „Pommes et Poires de Savoie” soovitakse lisada nimetused „Pommes de Savoie” ja „Poires de Savoie”. Taotlejate rühm soovib kasutada nimetust „Pommes de Savoie” või „Poires de Savoie” pakenditel, milles on ainult õunad või pirnid ning märgistusel, mida kasutatakse ainult õunte või pirnide puhul. Praegu eraldi märgistust ei kasutata ning ettevõtjad kasutavad oma toodete märgistamisel nimetust „Pommes et Poires de Savoie”.

5.2. Toote kirjeldus

See peatükk korraldati ümber ja seda täiendati.

Puuviljade kirjeldus sisaldab nüüd visuaalsete, füüsikalis-keemiliste ja organoleptiliste omaduste kirjeldust. Puuviljade turustuskategooriatele lisati 2. kategooria selliste puuviljade tarbeks, mille puhul on kärntõvest kahjustatud kuni 1cm2 suurune ala vilja kogupinnast. Taotlejate rühma eesmärk on lubada kasutada kaitstud geograafilist tähist ka mahepõllumajandusest pärit puuviljade puhul.

Registreeritud tootespetsifikaadis on esitatud mõne lubatud sordi („Golden délicious”, „Reinette Blanche du Canada” ja „Melrose”) kokkuvõtlik kirjeldus, lisati õunasortide „Idared”, „Reinette grise du Canada” ja „Jonagold” ning pirnisordi „Passe Crassane” kirjeldus.

Lubatud sortide loendisse lisati järgmised sordid:

— õunad: „Reine des reinettes”, „Elstar”, „Delgollune”, „Gala”, „Delcorf”, „Pinova”, „Fuji”, „Suntan”, „Initial”, „Pilot”, „Belle de Boskoop”, „Dalinco” ja „Opal”;

— pirnid: „Williams”, „Louise Bonne d’Avranches”, „Conférence”, „Doyenné du Comice” ja „Général Leclerc”.

See muudatus kajastab Savoie piirkonna viljapuuaedade omapära, mis seisneb väga paljude sortide viljelemises. Paljude sortide kohandamist on soodustanud asjaolu, et viljapuuaedade kõrgus merepinnast ja nende avatus päikesele on erinev ning mullatüübid on mitmekesised. Selline mitmekesisus katab Savoie piirkonnas laialt levinud lühikese või keskmise pikkusega turustamisrežiimi vajadused. Seda tüüpi turustamisrežiim eeldab sortide paljusust, mis võimaldab võtta hoiustamisel arvesse puuviljade säilivust ning kohaldada ranget saagikoristusjärgse keemilise töötlemise keeldu.

Kõikide tootespetsifikaadi kavandis loetletud sortide puhul on katsete käigus uuritud nende eripära ning kontrollitud põhjuslikku seost geograafilise piirkonna mullastiku- ja kliimatingimustega.

Miinimumsuuruse nõue, mis hõlmas vaid kolme õunasorti, jäeti välja. Kõik puuviljad peavad vastama ELi õigusaktidele, sealhulgas ka suuruse osas. Taotlejate rühm kohaldab puuviljade suuruse suhtes asjakohaseid turustuskategooriate määratlusi.

Spetsifikaadist jäeti välja õunasort „Mutsu”. Spetsifikaadi koostamisel esitas taotlejate rühm selliste sortide loendi, mis tundusid sobivat toote „Pommes et Poires de Savoie” tootmiseks, loend koostati enne katsejaamade tulemuste laekumist. Õunasordi „Mutsu” puhul ei vastanud katsetulemused ootustele, seega ei ole seda sorti kunagi istutatud tootmise eesmärgil.

Selleks et lihtsustada puuviljade organoleptiliste ja füüsikalis-keemiliste omaduste spetsifikaadile vastavuse kontrollimist, lisati spetsifikaadile sihtväärtused.

5.3. Geograafiline piirkond

Algselt lähtuti geograafilise piirkonna määratlemisel vaid administratiivsetest kriteeriumidest, kuid nüüd on lähtutud ajaloolisest tootmispiirkonnast, mis ei hõlma kõrgmäestikus asuvaid kommuune, kus puuduvad soodsad tingimused puuviljade piisava küpsuse saavutamiseks. Toote ja territooriumi vahelise seose tugevdamiseks hõlmab geograafiline piirkond Savoie ja Haute-Savoie departemangudes vaid teatavaid kommuune ning piirkonda on laiendatud Aini departemangu seitsme kommuuni võrra, mille funktsionaalne seotus piirkonna ettevõtjatega on tõestamist leidnud. Kõigis kommuunides on sarnased kliimatingimused.

Geograafilise piirkonna määratlemisel on lähtutud järgmistest kriteeriumidest:

— kommuunis on levinud õunte ja pirnide tootmine kaitstud geograafilise tähise spetsifikaadis sätestatud tingimuste kohaselt;

— kõrgus merepinnast 200–1 500 m;

— eelmäestikule tüüpiline mägine maastik;

— paks mullakiht, mille aluspõhja moodustavad enamasti lubjakivisetted;

— mandriline kliima, mida mõjutab lõunapoolsete piirkondade kliima põhjustades märkimisväärseid sademeid (1 000 mm);

— segapõllumajanduse ja loomakasvatuse levik.

Kaitstud geograafilise tähisega toote „Pommes et Poires de Savoie”/„Pommes de Savoie”/„Poires de Savoie” geograafiline piirkond hõlmab varasema 650 kommuuni asemel nüüd vaid 463 kommuuni.

5.4. Päritolutõend

Täpsustati ettevõtjate deklareerimiskohustusi, et hallata paremini kontrollimise eesmärgil registreeritavaid andmeid. Toote jälgitavuse parandamiseks seati sisse jälgitavussüsteem.

Puuviljade identimismärk: jälgitavuse tagamiseks täpsustati, et kaitstud geograafilise tähisega „Pommes et Poires de Savoie”/„Pommes de Savoie”/„Poires de Savoie” hõlmatud puuviljade müümisel tarbijatele lahtiselt, peab iga puuvili olema märgistatud asjakohase kleebisega. Seda kohustust ei kohaldata, kui müük toimub otse tootjalt tarbijale või kui puuvilju turustatakse rikkumiskindlas pakendis.

5.5. Tootmismeetod

See spetsifikaadi osa korraldati ümber ja seda täiendati pidades silmas kaht eesmärki:

— koostada täpsed eeskirjad, mille järgimist on lihtne kontrollida. Võrreldes praegu registreeritud spetsifikaadiga, jäeti välja selgitavad ja soovitavad sätted;

— hoida ja täpsustada viljapuuaedade käitamise juhendeid, mis aitavad säilitada pinnase ja taimede füüsilist seisundit ning tõhustada puuviljade tootmist lähtudes looduskeskkonnast.

Lisaks seati sisse toote olelusringi kava.

Eeskirjad hõlmavad järgmist.

Sortide valikumenetluse kehtestamine

Iga uus sort peab vastama valikukriteeriumidele, mis võimaldavad kinnitada, et tootel on spetsifikaadi punktis „Toote kirjeldus” osutatud omadused. Valikumenetluse nõuded on järgmised:

— tootele „Pommes et Poires de Savoie”/„Pommes de Savoie”/„Poires de Savoie” iseloomulike omaduste esinemine;

— sertifitseeritud ja viirusvaba taimematerjali kasutamine;

— geograafilisele piirkonnale iseloomulike sortide kasutamine vastavalt spetsifikaadis esitatud tingimustele;

— viljelus- ja taimetervisenormide järgimine.

Taimse materjali valik

Kaitsmaks viljapuuaia tootmispotentsiaali, lisati spetsifikaati kohustus kasutada viirusvabu taimi. Määrati kindlaks puukoolide ja viljapuukasvatajate kohustused seoses kohapeal kasvatatud istikutega.

Istutustihedus

Selleks et puudele oleks tagatud piisavalt pinnast ja soodne valgusrežiim, kehtestati uute istanduste istutustiheduseks kuni 3 500 puud hektari kohta.

Mullahooldusrežiim

Peatüki sätteid täiendati, et muuta istanduse mullapinna katmine taimestikuga kohustuslikuks alates kolmandast aastast pärast viljapuude istutamist; rohtunud ala peab hõlmama vähemalt 60 % ridadevahelisest alast ja rohuriba laius peab olema vähemalt kaks meetrit. Mullapinna katmine taimestikuga suurendab pinnase päevase ja öise niiskustaseme erinevust, mis mõjutab puuviljade ühe külje roosaks värvumist.

Selleks et edendada keskkonna suhtes vähem agressiivseid viljelusviise ja kaitsta pinnase algseid omadusi, on keelatud kasutada mulla desinfitseerimiseks sünteetilisi kemikaale.

Niisutamine, väetamine ja taimekaitse

Sätete eesmärk on mitmesuguste sisendite arukas kasutamine. Püstitatud eesmärgid on järgmised:

— kaitsta tootmiselementide (mullad, taimne materjal) terviklikkust, et säiliks kaitstud geograafilise tähisega hõlmatud territooriumi eripära;

— juhtida viljapuude tootlikkust, tagades nende korrapärase toitainetega varustatuse ja jälgida puude elujõulisust, mis tagab viljade korrapärase ja aeglase valmimise. Selle eesmärgi järgimine on oluline tihke ja kõmpsuva viljalihaga puuviljade, eelkõige õunte, saamiseks.

Taotlejate rühm lisas võimaluse tutvustada ettevõtjatele taimekaitsevahendite asjakohast kasutamist pärast kohapealset tehnilist vaatlust. Eesmärk on vähendada taimekaitsevahendite ebaseaduslikku kasutamist ning tugevdada seeläbi puuviljakasvatuse ja tootmispiirkonna vahelist seost.

Tolmeldamine

Eelistatud on tolmeldamine mesilaste abil, seega on sätestatud kohustus pidada vähemalt ühte taru viljapuuaia läheduses, mitte kaugemal kui 4 km. See on vahemaa, mis vastab keskmisele korjelennu pikkusele.

Saagikoristus

Tehti kohustuslikuks puuviljade füüsikalis-keemiline analüüs saagi koristamisel. See võimaldab kindlaks teha puuviljade omadused. Saadud teave võimaldab ettevõtjal otsustada, milliseid säilitamistingimusi kohaldada ja määrata kindlaks sobivaima turustamiskuupäeva.

Puuviljade keemiline töötlemine pärast korjamist on keelatud, sellega innustatakse ettevõtjaid tootma kvaliteetset puuvilja, mis lihtsustaks selle säilitamist.

Ladustamistingimuste täpsustamine

Puuviljade turustamise kiirusest ja säilitusviisist sõltuvat ladustamise kestust käsitlevad sätted jäeti välja. Ettevõtjate tõhusad ladustamisseadmed tagavad toote kvaliteedi säilimise. Praktiline haldamine – mitmesuguste puuviljasortide küpsusastme, igapäevaste säilitustingimuste (temperatuur, õhuniiskus) ja pikaajaliste turustamistingimuste kindlaks määramine – on jäetud ettevõtja otsustada.

Tootekirjelduses osutatud analüüsid, mis tuleb teha toote turustamisel, võimaldavad kontrollida, et puuvilja esialgsed omadused on säilinud.

Spetsifikaadis on kirjeldatud ladustajate ja transportijate kohustused, sealhulgas on keelatud puuviljade vedu suurtes kastides ja ettevõtja on kohustatud märgistama iga puuvilja kleebisega.

5.6. Märgistus

Täiendati ja täpsustati märgistamiskohustust.

Nähakse ette, et pakendatud tooteid võib märgistada lähtuvalt toote liigist.

5.7. Muud muudatused

Ajakohastati taotlejate rühma nimetust ja aadressi ning kontrolliasutuse andmeid.

KOONDDOKUMENT

„POMMES ET POIRES DE SAVOIE”/„POMMES DE SAVOIE”/„POIRES DE SAVOIE”

ELi nr: FR-PGI-0117-01376 – 24.9.2015

KPN ( ) KGT ( X )

1. Nimetus

„Pommes et Poires de Savoie”/„Pommes et Poires de Savoie”/„Poires de Savoie”

2. Liikmesriik või kolmas riik

Prantsusmaa

3. Põllumajandustoote või toidu kirjeldus

3.1. Toote liik

Klass 1.6. Puuviljad, köögiviljad ja teraviljad töötlemata ja töödeldud kujul

3.2. Punktis 1 esitatud nimetusele vastava toote kirjeldus

Tooted „Pommes et Poires de Savoie”/„Pommes et Poires de Savoie”/„Poires de Savoie” on värsked puuviljad.

Toode „Pommes de Savoie” on saadud järgmistelt sortidelt ja nende teisenditelt: „Belle de Boskoop”, „Dalinco”, „Delcorf”, „Delgollune”, „Elstar”, „Fuji”, „Gala”, „Golden Delicious”, „Idared”, „Initial”, „Jonagold”, „Melrose”, „Opal”, „Pinova”, „Pilot”, „Reine des reinettes”, „Reinette blanche du Canada”, „Reinette grise du Canada” ja „Suntan”.

Toode „Poires de Savoie” on saadud järgmistelt sortidelt ja nende teisenditelt: „Conférence”, „Doyenné du Comice”, „Général Leclerc”, „Louise Bonne d’Avranches”, „Passe Crassane” ja „Williams”.

Tootel „Pommes de Savoie” ja „Poires de Savoie” on järgmised iseloomulikud omadused:

— kollastel õunasortidel on üks külg roosaks värvunud;

— kahevärvilistel õunasortidel peab värvunud pinna ulatus vastama ekstraklassi nõuetele, mis on määratletud ÜRO Euroopa Majanduskomisjoni kehtivate standarditega;

— sortide „Reinette Blanche du Canada”, „Reinette Grise du Canada”, „Reine des Reinettes”, „Belle de Boskoop” õuntel esineb korgistunud alasid;

— pirnid pikliku kujuga, sortide „Conférence”, „Doyenné du Comice”, „Passe Crassane” ja „Général Leclerc” pirnidel esineb korgistunud alasid. Puuviljad vastavad kehtivates kaubanduseeskirjades määratletud järgmistele turustuskategooriatele: — ekstraklass või 1. klass — 2. klass (puuviljade jaoks, millel on ainult korgistumisega seotud puudused, muude omaduste poolest vastavad puuviljad ekstraklassi või 1. klassi nõuetele).

Füüsikalis-keemilised omadused

Ladustamiskeskusest välja saadetud tooted „Pommes et Poires de Savoie”/„Pommes de Savoie”/„Poires de Savoie” peavad vastama järgmistele nõuetele:

Kollased õunad

Sort Kuupäev Kõvadus (kg/cm2) IR (%Brix) Happesus (õunhapet 1 liitris mahlas) Thiault’ indeks Visuaalne välimus (CTIFLi skaala) „Golden” Turustamisel enne 1. novembrit ≥ 5 ≥ 12 ≥ 4 175 ≥C4 Turustamisel 1. novembrist kuni 31. detsembrini ≥ 5 ≥ 12 ≥ 3,5 165 ≥C4 Turustamisel 1. jaanuarist kuni 28. veebruarini ≥ 5 ≥ 12 ≥ 3 160 ≥C4 Turustamisel pärast 1. märtsi ≥ 4,5 ≥ 12 ≥ 2,8 155 ≥C4 „Opal” ≥ 5 ≥ 12 — — —

Kahevärvilised õunad

Sort Kõvadus enne 31. jaanuari Kõvadus pärast 1. veebruari IR Happesus Visuaalne välimus „Delbard Estival” ≥ 5 ≥ 4,5 ≥ 12 ≥ 1/3 pinnast värvunud „Initial” ≥ 5 ≥ 4,5 ≥ 12 ≥ 1/3 pinnast värvunud „Reine des reinettes” ≥ 5 ≥ 4,5 ≥ 12,5 ≥ 6 ≥ 1/3 pinnast värvunud „Elstar” ≥ 5 ≥ 4,5 ≥ 12,5 ≥ 6 ≥ 1/3 pinnast värvunud „Gala” ≥ 5 ≥ 4,5 ≥ 12 ≥ 1/3 pinnast värvunud „Belle de Boskoop” ja selle teisendid ≥ 5 ≥ 4,5 ≥ 12 ≥ 6 „Suntan” ≥ 5 ≥ 4,5 ≥ 12 ≥ 6 — „Jonagold” ≥ 5 ≥ 4,5 ≥ 12 ≥ 1/3 pinnast värvunud „Reinette blanche du Canada” ≥ 5 ≥ 4,5 ≥ 12 ≥ 6 „Reinette grise du Canada” ≥ 5 ≥ 4,5 ≥ 12 ≥ 6 ≥ 3/4 korgistunud „Pinova” ≥ 5 ≥ 4,5 ≥ 13 ≥ 1/3 pinnast värvunud „Dalinco” ≥ 5 ≥ 4,5 ≥ 12,5 ≥ 1/3 pinnast värvunud „Jubilé” ≥ 5 ≥ 4,5 ≥ 12,5 ≥ 1/3 pinnast värvunud „Pilot” ≥ 5 ≥ 4,5 ≥ 12 ≥ 6 ≥ 1/3 pinnast värvunud „Melrose” ≥ 5 ≥ 4,5 ≥ 12 ≥ 1/3 pinnast värvunud „Idared” ≥ 5 ≥ 4,5 ≥ 12 ≥ 1/2 pinnast värvunud „Fuji” ≥ 5 ≥ 4,5 ≥ 12,5 ≥ 1/2 pinnast värvunud

Pirnid

Sort Kõvadus IR Visuaalne välimus „William” 2–6 ≥ 11 „Louise Bonne d’Avranches” 2–6 ≥ 12 „Général Leclerc” 2–6 ≥ 12 Korgistumisjäljed „Conférence” 2–6 ≥ 12 Korgistumisjäljed „Comice” 2–6 ≥ 12 Üks külg võib olla värvunud „Passe Crassane” 2–6 ≥ 12 Korgistunud pind on lõhenenud

Organoleptilised omadused:

Tootele „Pommes de Savoie” on iseloomulik tasakaalustatud kõrge suhkrusisaldus ja püsiv happesus ning tihke ja krõmpsuv viljaliha.

Tootele „Poires de Savoie” on iseloomulik tihke ja suussulav viljaliha ning mahe ja magus maitse.

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

—

3.4. Tootmise erietapid, mis peavad toimuma määratletud geograafilises piirkonnas

Õunte ja pirnide tootmine ja ladustamine peab toimuma geograafilises piirkonnas.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

Pakendamine peab kindlasti toimuma geograafilises piirkonnas, sest

— puuviljad on õrnad ja taluvad halvasti põrutamist, seepärast tuleb pakendamisel olla eriti ettevaatlik ja käsitseda puuvilju nii vähe kui võimalik;

— ladustajatel on olemas oskusteave ja nad kontrollivad pakendamise käigus tähelepanelikult puuvilja kvaliteeti;

— toote „Pommes et Poires de Savoie”/„Pommes de Savoie”/„Poires de Savoie” identimissüsteemi kohaselt tuleb igale puuviljale kinnitada geograafilisele päritolule osutav kleebis. Sellise kleebisega märgistamine sõltub turustamisel tehtavata füüsikalis-keemiliste analüüside tulemusest.

3.6. Sellise toote märgistamise erieeskirjad, millele registreeritud nimetus viitab

Sõltumata kõikide õunte ja pirnide suhtes kohaldatavate õigusnormidega ette nähtud märgistusest, peavad puuviljad vastama järgmistele nõuetele:

— kõikidele pakenditele peab olema märgitud nimetus „Pommes et Poires de Savoie”, „Pommes de Savoie” või „Poires de Savoie”,

— tootja, ladustaja või pakendaja kontaktandmed ning

— kontrolliasutuse andmed.

4. Geograafilise piirkonna täpne määratlus

Aini departemangu järgmised kommuunid: Anglefort, Béon, Ceysérieu, Corbonod, Cressin-Rochefort, Culoz, Flaxieu, Lavours, Pollieu, Seyssel, Talissieu,Vongnes.

Savoie’ departemangu kõik kommuunid välja arvatud järgmised: Aigueblanche, Aime, Albiez-le-Jeune, Albiez-Montrond, Les Allues, Aussois, Les Avanchers-Valmorel, Avrieux, Beaufort, Bellentre, Bessans, Le Bois, Bonneval, Bonneval-sur-Arc, Bourg-Saint-Maurice, Bozel, Bramans, Brides-les-Bains, La Chambre, Champagny-en-Vanoise, Les Chapelles, Le Châtel, Cohennoz, La Côte-d’Aime, Crest-Voland, Feissons-sur-Salins, Flumet, Fontaine-le-Puits, Fontcouverte-la-Toussuire, Fourneaux, Freney, La Giettaz, Granier, Hautecour, Hauteluce, Hermillon, Jarrier, Landry, Lanslebourg-Mont-Cenis, Lanslevillard, La Léchère, Mâcot-la-Plagne, Modane, Montagny, Montaimont, Montgellafrey, Montgirod, Montricher-Albanne, Montsapey, Montvalezan, Montvernier, Moûtiers, Notre-Dame-de-Bellecombe, Notre-Dame-du-Cruet, Notre-Dame-du-Pré, Orelle, Peisey-Nancroix, La Perrière, Planay, Pontamafrey-Montpascal, Pralognan-la-Vanoise, Queige, Saint-Alban-des-Villards, Saint-André, Saint-Avre, Saint-Bon-Tarentaise, Saint-Colomban-des-Villards, Sainte-Foy-Tarentaise, Sainte-Marie-de-Cuines, Saint-Étienne-de-Cuines, Saint-François-Longchamp, Saint-Jean-d’Arves, Saint-Jean-de-Belleville, Saint-Jean-de-Maurienne, Saint-Julien-Mont-Denis, Saint-Marcel, Saint-Martin-d’Arc, Saint-Martin-de-Belleville, Saint-Martin-de-la-Porte, Saint-Martin-sur-la-Chambre, Saint-Michel-de-Maurienne, Saint-Nicolas-la-Chapelle, Saint-Oyen, Saint-Pancrace, Saint-Sorlin-d’Arves, Salins-les-Thermes, Séez, Sollières-Sardières, Termignon, Tignes, Val-d’Isère, Valezan, Valloire, Valmeinier, Villard-sur-Doron, Villarembert, Villargondran, Villarlurin, Villarodin-Bourget, Villaroger.

Haute-Savoie departemangu kõik kommuunid välja arvatud järgmised: Abondance, Arâches-la-Frasse, La Baume, Bellevaux, Bernex, Le Biot, Bonnevaux, Brizon, Chamonix-Mont-Blanc, La Chapelle-d’Abondance, Châtel, Chevenoz, Combloux, Les Contamines-Montjoie, Cordon, La Côte-d’Arbroz, Demi-Quartier, Entremont, Essert-Romand, La Forclaz, Les Gets, Les Houches, Lullin, Megève, Mégevette, Montriond, Mont-Saxonnex, Morillon, Morzine, Nancy-sur-Cluses, Novel, Onnion, Le Petit-Bornand-les-Glières, Praz-sur-Arly, Le Reposoir, Reyvroz, Saint-Jean-d’Aulps, Saint-Sigismond, Samoëns, Servoz, Seytroux, Sixt-Fer-à-Cheval, Thollon-les-Mémises, Vacheresse, Vailly, Vallorcine, Verchaix, La Vernaz.

5. Seos geograafilise piirkonnaga

Geograafilise piirkonna eripära

Pinnamood ja geoloogia

Kaitstud geograafilise tähisega toote „Pommes et Poires de Savoie”/„Pommes de Savoie”/„Poires de Savoie” geograafiline piirkond on hästi markeeritud loodusliku piiriga. Põhjas on piiriks Genfi järv, idas ja lõunas Alpi mäestik ning läänes Colombier’ ja Chartreuse’i mäemassiivid.

Piirkonna kõrgus merepinnast on vahemikus 200–1 500 meetrit ja pinnamood on Savoie piirkonnale iseloomulikult üsna mägine.

Mullad on Alpide eelmäestikule omaselt valdavalt lubjakivitekkelised (molass), paljudes kohtades esineb lisaks ka moreenil põhinevat pinnast. Suure mineraalsoolade ja veesisaldusega mullad esinevad koos savirikaste muldadega.

Savoie piirkonna muldadele on iseloomulik ka orgaanilise aine suur sisaldus, sest piirkonnas on palju veisekasvatusettevõtteid.

Ilmastikutingimused

Talved on pikad ja mõnikord karmid ning suved on soojad. Keskmine aastane sademete hulk on üle 1 000 mm ning Alpide eelmäestike jalamil kuni 1 500 mm. Sademed jaotuvad hästi viljapuude kasvutsükli raames.

Mandrilist kliimat iseloomustab märkimisväärne temperatuuride kõikumine, mistõttu on suveööd jahedad ning päevane ja öine õhuniiskus muutub suures ulatuses.

Keskmine õhutemperatuur on üldiselt madal, sõltuvalt kõrgusest jääb see 8–10 °C piiresse.

Seoses inimteguriga tuleb märkida, et õunte ja pirnide kasvatamine on Savoie piirkonnas vana tava ning traditsioonilise segapõllumajanduse ja loomakasvatuse osa.

Ajalooliste allikate kohaselt alustati puuviljade tootmist 1930ndatel väikesel viljelusaladel, kus kasvatati paljusid sorte.

Tootmispiirkonnas on puuviljakasvatajad aastate jooksul välja valinud mullastiku, taimse materjali ja parimad sordid, mis on kohanenud kohalike kliimatingimustega.

Toote eripära

Tootele „Pommes et Poires de Savoie” on iseloomulik:

— õuntel tihke ja kõmpsuv viljaliha ning pirnidel tihke ja suussulav viljaliha;

— tasakaalustatud kõrge suhkrusisaldus ja püsiv happesus, mis annab puuviljadele hapuka järelmaitse;

— pirnide piklikum kuju.

Tootel „Pommes et Poires de Savoie”/„Pommes de Savoie”/„Poires de Savoie” on kogu riigis hea maine.

Põhjuslik seos

Kaitstud geograafilise tähisega toote „Pommes et Poires de Savoie”/„Pommes de Savoie”/„Poires de Savoie” põhjuslik seos geograafilise piirkonnaga põhineb toote kvaliteedil ja mainel.

Kõnealuse piirkonna looduslikud tingimused on puuviljakasvatuseks sobilikud eelkõige seetõttu, et

suure mineraalsoolade ja veesisaldusega mullad esinevad koos savirikaste muldadega ning mineraalväetiste tase muldades on madal, mis tagab puuviljade aeglase kasvu (puuviljades on vähem vett, kuid rakkude paljunemine on siiski intensiivne). See on nimetuse „Pommes de Savoie” alla kuuluvate õunte krõmpsuva viljaliha saladus.

Viljakas pinnas soodustab õunte ja pirnide valmimist, sest aktiivse kasvutsükli lühiduse tõttu vajavad viljapuud kiiresti suures koguses toitaineid. Aktiivne kasvutsükkel on lühike karmide kliimatingimuste tõttu.

Geograafilise piirkonna kliima on samuti mõjutanud tootele „Pommes et Poires de Savoie” iseloomulike omaduste kujunemist.

Kaitstud geograafilise tähisega tootel „Pommes et Poires de Savoie”/„Pommes de Savoie”/„Poires de Savoie” on hea maine ning toote kvaliteeti tunnustatakse kõikjal. Yssingeaux kõrgemas kondiitrikoolis (École Nationale Supérieure de Pâtisserie) õpetust jagavad Prantsusmaa parima käsitöölise tiitliga pärjatud meistrid kiidavad toote „Pommes et Poires de Savoie” maitseomadusi. Ka restoranipidajad hindavad kõrgelt toodete „Pommes de Savoie” ja „Poires de Savoie” kvaliteeti.

Viide spetsifikaadi avaldamisele

(Määruse artikli 6 lõike 1 teine lõik)

https://info.agriculture.gouv.fr/gedei/site/bo-agri/document_administratif-a92174df-5eea-4f3b-88bc-b1baa5ed9df9/telechargement

(1) ELT L 343, 14.12.2012, lk 1.